als_Latn dik_Latn sna_Latn
Ramadani ka shkruar në profilin e tij në “Facebook” se e njëjta situatë është edhe te të rriturit. “E ngjashme është edhe shtimi i përdorimit të drogave te të rriturit, po ashtu. Jam angazhuar me vite të tëra dhe me politika e propozime konkrete kundër kësaj dukurie negative. Por, fatkeqësisht, realiteti është bërë alarmant”, ka thënë Ramadani.
Ai ka kërkuar nga Qeveria aktuale, konkretisht nga ministri i Arsimit, Arsim Bajrami, ai i Punëve të Brendshme, Skënder Hyseni dhe ai i Shëndetësisë, Imet Rrahmani, ta marrin këtë çështje me seriozitet dhe përkushtim. “Nuk është çështje hajgare kjo. Prej këtyre dukurive negative po dëmtohet e ardhmja e shëndoshë e gjeneratave të reja. Përndryshe, nëse vazhdon kështu, vaj medet për rininë çka po ndodh! Më 2 maj 2013, në Kuvend pata marrë iniciativën kundër drogave në shkolla fillore dhe të mesme. Asgjë nuk është realizuar nga Qeveria, edhe më tutje, pavarësisht që Kuvendi me shumicë votash ka miratuar 5 politika konkrete kundër kësaj dukurie negative”, ka deklaruara Ramadani.
als_Latn als_Latn